钦定古今图书集成/理学汇编/学行典/第205卷 > 夏汝复
## 钦定古今图书集成/理学汇编/学行典/第205卷 > 夏汝复

按《江阴县志》：“夏汝复，字仲修，父石涯，生六子，汝复行
第三。幼出为文林朱氏后，故石涯授诸子，产不及后。
石涯以诖误应远戍，狱已具，将赴公庭，授檄决遣，诸
子拥圜扉，俟父出，状尫然惨也。汝复从众中抱父足，
伏地哀号，愿以身代。白之官，峕代巡朱，郡守邵咸嗟
异焉，为更檄，具其事遣之。军吏睹檄叹曰：‘此孝子也’。”
纵之归。旋丧母，诸子出母橐分授之。仲兄出后叔氏，
故不及以为言。汝复即让所授，无难色。